stanford-oval/wikipedia huggingface dataset:
אנדרטה לשואה ולתקומה
היסטוריה

את הרעיון הראשוני להקמת אנדרטה בכיכר המרכזית של העיר, שנקראה אז "כיכר מלכי ישראל", קיבלה מועצת העיר תל אביב-יפו בישיבה שנערכה לקראת יום העצמאות תשי"א. אנדרטה זו, שלא נבנתה לבסוף, נועדה לציין את חיילי העיר אשר נפלו במלחמת העצמאות. בנוסף, אושרה גם הקמתן של שתי אנדרטאות נוספות, שבנייתן הושלמה, בגן הכובשים ובגן העצמאות.
בשנת 1965 הוכנה לכיכר תוכנית בינוי מקיפה על ידי האדריכלים אברהם יסקי ושמעון פובזנר, שזכו במכרז באותה שנה. במסגרתה התוכנית נקבע כי תוקם בכיכר אנדרטה לשואה ולתקומה.
בשנת 1972 הקימה העירייה ועדת שיפוט לבחירת אנדרטה מבין יצירותיהם של עשרה אמנים ישראלים שאליהם פנתה.  הוועדה כללה אנשי מקצוע כגון האדריכלים אריה שרון, יסקי, מנהל "בצלאל" באותה עת דן הופנר וד"ר חיים גמזו, מנהל מוזיאון תל אביב.
על נציגי הציבור נמנו מרדכי נמיר, יהושע רבינוביץ, חיים לבנון, אבא קובנר, יצחק ארד, מנהל יד ושם, מנחם סבידור ופסח בורשטיין, יו"ר ארגוני הלוחמים בנאצים.
לאחר מחלוקת פנימית, בחרה הוועדה בהצעתו של תומרקין לתכנון אנדרטה לציון השואה.
תומרקין הציב בקצה הכיכר, קרוב לפינת הרחובות אבן גבירול ופרישמן מבנה של פירמידה הפוכה העשויה מתכת, בטון וזכוכית. הפירמידה ניצבת על גבי בסיס בצורת משולש הצבוע בצבע צהוב המזכיר טלאי צהוב. שני מרכיבים אלו יוצרים יחד צורת מגן דוד. תומרקין ראה בצורת האנדרטה "כלוב כלא הנפתח ונפרץ. פירמידה הפוכה, אשר הבא בתוכה כלוא בבסיסה הצר והמעיק". השימוש בצורת הפירמידה חוזר בעבודות נוספות של האמן. בראיון מאוחר עמו העיד תומרקין כי הפירמידה נתפשת גם כעדות לפער שבין אידאולוגיה לבין תוצאותיה המשעבדות - "מה למדנו מאז בניית הפירמידות הגדולות לפני 4,200 שנה? [...] האם עבודת כפייה ומוות משחררים?"
השימוש בזכוכית נועד לשקף את מהלך החיים בכיכר ולשלב את האנדרטה בהם כחלק אינטגרלי - "האנדרטה היא צורה המדגישה את הזמן, צורה של זמן המתפקדת כפירמידה הפוכה, צורה של זמן המדגישה את המענה לתקומה".
יצירתו של תומרקין עוררה התנגדות רבה בשל סגנונה המופשט והמודרניסטי. הוגשו אף עתירות לבג"ץ נגד הקמתה. גם לאחר בנייתה לא פסקו המחאות. בכרזת מחאה שהודפסה לאחר הצבתה נכתב כי האנדרטה היא "לעג מר לאיומה בזוועות שפקדו את העם היהודי" וקראה להעתיק את "הגוף הזר" מן הכיכר.
בשנת 1979, במלאת 70 שנה לעיר תל אביב, הופיעה האנדרטה על גבי מדליה.
בשנת 2010 שופצה האנדרטה ולוחות הפלסטיק, שהחליפו את לוחות הזכוכית המקוריים, הוסרו. בנוסף, הוקמה לצידה בריכת נוי.
הערות שוליים

↑  עזריהו, מעוז, בין שתי ערים: הנצחת מלחמת העצמאות בחיפה ובתל אביב, קתדרה 68, יוני 1993.
↑  תומרקין, יגאל, "האנדרטה לשואה ולתקומה", בתוך: תומרקין, הוצאת מסדה, 1981 (ללא מספרי עמודים).
1 2  במרחבי הזמן עם האמן יגאל תומרקין, באתר "בין השמשות"
↑  תומרקין, יגאל, "האנדרטה לשואה ולתקומה", בתוך: I תומרקין, הוצאת מסדה, 1981 (ללא מספרי עמודים)
↑  ראו: תמיר, יוסף, "גוף זר ב"כיכר מלכי ישראל", בת"א", בתוך: תומרקין, יגאל, I תומרקין, הוצאת מסדה, 1981 (ללא מספרי עמודים).
↑  Israel Tel Aviv Gold Medal Holocaust Monument Yigal Tumarkin | Ebay
| יגאל תומרקין |
| --- | --- | --- |
| פיסול | שעון בארוקי (1957) • דיוקן האמן כלוחם צעיר (1965) • דיוקן האמן כפילוקטטס צעיר (1966) • אנדרטת השלום (1966) הכניסיני תחת כנפך (1966) • הוא הלך בשדות (1967) • סדרת האסטרונאוטים • מצפור ערד (1968) • קצבים (1969-1968) • עידן המדע (1969) • מלנכוליה (פסל) (1972) • גן שעוני השמש (1972) • התרחשויות (1972) • קיר רפלקטיבי (1978-1975) • השיר על האדמה (1978) • מחווה לרוברט קאפה (1985) • שבת של מכשפות (1988) • ?Macht Arbeit Frei ‏(1992) • שבעת עמודי החכמה שלי (1992) |  |
| ציור והדפס | פאניקה אודות מכנסיים (1961) • דיוקן עצמי 1975 (1975) • פייטה, פייר פאולו פאזוליני (1979) • קרב העיוורים והחזירה - להיינריך פון קלייסט (1979) • מחווה לקולנוע (1979) • שר היער - מחווה למישל טרונייה (1986-1985) • סוס העץ מיכאל (1987) |  |
| אנדרטאות | ביג צ'יף (1968) • אנדרטת הבקעה (1972) • אנדרטה לנופלים (אשקלון) (1972) • אנדרטה לשואה ולתקומה (1975) • אנדרטה לזכר חללי המשחתת אילת (1994) |  |
אפרוונאטור

| אפרוונאטור |
| --- | --- |
  שלד של אפרוונאטור והשוואה לאדם
תקופה
יורה תיכון 167–161 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: מגלוזאוריים
סוג:: אפרוונאטור
מין:: Afrovenator abakensis
שם מדעי
 Afrovenator abakensis

אפרוונאטור (שם מדעי: Afrovenator; מילולית: "טורף אפריקני") הוא סוג דינוזאור טורף ממשפחת המגלוזאוריים אשר חי בתור היורה בצפון אפריקה הקדומה. מאובניו נמצאו בניז'ר בידי הפלאונטולוג פול סרנו, באותו מקום בו נמצאו דינוזאורים אפריקנים נוספים כמו הג'ובריה. החפירות גילו ממצא אחד מהמין - Afrovenator abakensis.
דינוזאור זה היה דומה לטורווזאורוס והמגלוזאורוס האירופאים והגיע לאורך של 8 מטרים ולמשקל של מעל 1 טון. הוא היה בעל זרועות באורך 40 ס"מ וירך ארוכה באורך 76 ס"מ. הוא היה בעל גולגולת ארוכה ונמוכה עם שיניים דקות יחסית, אף שהללו מעולם לא התגלו והם משוערות ממראה מינים אחרים.
הוא חי במדבר סהרה של היורה והיה מטורפי העל של האזור. כנראה שהוא צד דינוזאורים איטיים או חולים.
אלגיז

| 0 | 1 | 2 | 3 |
| --- | --- | --- | --- |
| שם | פרוטו-גרמנית | אנגלית עתיקה | נורדית עתיקה |
| שם | אלגיז | אאולהְ | יר |
| שם | "אייל" | "אייל" | "טקסוס מעונב" |
| צורה | פות'רק קדום | פות'רק | פות'רק מאוחר |
| צורה |  |  |   |
| תעתיק | z | x | r |
אלגיז (ᛉ, באנגלית: Algiz, Elhaz, או "z-rune".) הוא סימן שמקורו בכתב הרוני (בעיקר פות'רק קדום), אשר ככל הנראה מסמן את העיצור z (ז). מקובל כי פירוש המילה "אלגיז" הוא אייל קורא (וייתכן שהקשר לסימן האלגיז הוא מצורת הקרן.).
המשמעות של האלגיז במיסטיקה מסמלת חיים, לידה, בריאות, וכן הגנה (לפי ראלף בלום). בגרמנית ידוע אלגיז כרונת החיים - Lebensrune.
צורה

אלגיז דומה בצורתו לצורת הפות'ארק המאוחר של הרונה מַנַז (ᛘ).
הסימן בנוי מקו ישר אנכי, אשר מנקודה שנמצאת עליו, בין מרכזו לבין קצהו העליון, יוצאים שני קווים ישרים, לימין ולשמאל, הנוטים למעלה בזוויות חדות, ועוצרים בגובה הקצה העליון של האנך. צורה זו דומה לאדם זקוף המרים ידיים, ונקראת גם "צלב שבור" או "צלב מזלג".
פירוש סמלי אפשרי

פירוש הסמל במקור הוא סמל להגנה מכוחות האויב או הגנה באופן מיסטי, או שלילי (הבעת כניעה, כפי שנראה בדוגמה בולטת בציור השלושה במאי 1808). כך גם יש הרואים את צורת האלגיז כדמוית רגל של ציפור, מה שיכול לסמל רע (טלפי טורף) או טוב (יד המושטת לעזרה או יונה המביאה עמה תקווה). רגל יונה ודמות אנושית הפורשת ידיה היו הדימויים שהועלו במהלך עיצוב סמל ההתנגדות לחימוש גרעיני. רגל העורב הוא המקור לסמל האלגיז המתנוסס על דגלי מפלגת העורבים בסדרה שאלתיאל קוואק. בסדרה, מפלגה זו מוצגת כבעלת מספר מוטיבים של המפלגה הנאצית.
שימוש מודרני

בגרמניה הנאצית, כחלק מההתחברות למורשת הגרמנית הקדומה, נעשה שימוש בסמלים רוניים בדגליהם של ארגונים לאומיים (כולל סמל האס-אס המציג את האות סִיגֶל ᛋ). שם הופיע האלגיז, כסימן לרפואה, בשלטי בתי מרקחת ועל מדי חובשים בתנועת הנוער ההיטלראי; וכסמל החיים, על מצבות, כאשר האלגיז ᛉ מסמן תאריך לידה והסימן ההפוך יר ᛦ סימן את תאריך הפטירה.
מאז 1945 ממשיך האלגיז להופיע כסמל החיים בארגונים של שונאי-שחורים או נאו-נאצים כגון הנשיונל אליאנס והתנועה הפלמית הלאומנית Voorpost.
האלגיז בתרבות

האלגיז מופיע בסדרת האנימציה שאלתיאל קוואק בתור דגלה של מפלגת העורבים הלאומית, המתוארת כתנועה פשיסטית הסוגדת לגזע העורבים. בסמל שבדגלי מפלגת העורבים ניתן להבחין בדמיון לצורת רגלי עורב המסוגננות כדוגמת פלר דה ליס.
אלגיז הפוך

מאחר שהאלגיז מזוהה עם ארגוני שנאה, ניתן לראות בסמל השלום וופירוק הנשק הגרעיני של ג'רלד הולטום היפוך של האלגיז הניצב בתוך מעגל. יש לשים לב להבדל בין שימוש זה בסמל הפוך לבין המשמעות הקדומה של אלגיז הפוך (יר), שהיא מוות.
ראו גם

אלפבית רוני
צלב קרס
הרמת אגודל - בדומה לאלגיז, סימון שפירושו חיים, ובהפיכתו פירושו מוות
סמלים דומים:
קלשון
נפטון
שטן
פסי
סמלי השלום
צלב נירוני - Nero's Cross, בצורת אלגיז הפוך
הערות שוליים

↑  ההשוואה הסמלית עם הדמיון החזותי שבין "האלגיז הנאו-נאצי" לקלשון שלוש-השיניים של השטן נראה כסימן התנגדות לנאציזם. בשדה סמנטי זה קיים גם מוטיב המנורה מבית המקדש. גם אם קיים דמיון, מבחינת המשמעות אפשר לראות ב"אלגיז הנאו-נאצי" את דגל האויב לנושאי סמל המנורה היהודית.
↑  האות היוונית Ψ. בדומה לאלגיז, שהיה סימנם של חובשים ורוקחים בגרמניה, גם האות פסי מייצגת ענף בעולם הרפואה: סמל הפסיכולוגיה
שלט של בית מרקחת (בגרמנית: Apotheke, לכן הסימון A) בגרמניה הנאצית.
עם עליית הנאציזם עלתה גאוות העם הגרמני והרצון לכבד את המורשת הגרמנית הקדומה. שלט זה מדגים שימוש בסימן הרוני של השפה הגרמנית העתיקה, וגם עיצוב האות A מופיע בגופן גותי גרמני מסורתי.
דוגמה למילים הכתובות עם אלגיז או מנז בעמוד מן ה"קודקס רוניקוס"
סמל השלום, היפוך לסמל האלגיז המזוהה עם שנאה
אנדרטה לקרבנות היהודים (פץ')

| --- | --- |
אין תמונה חופשית
 מידע כללי
 סוג:  בניין, אנדרטה 
 מיקום:  פץ' 
 מדינה:  הונגריה 
 הקמה ובנייה
 תקופת הבנייה:  ?–2010
 תאריך פתיחה רשמי:  2010 
 קואורדינטות:  46°03′58″N 18°13′24″E﻿ / ﻿46.066185121401°N 18.223216911984°E﻿ / 46.066185121401; 18.223216911984
  (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אנדרטה לקרבנות היהודים(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אנדרטה לקרבנות היהודים
 
האנדרטה לקורבנות היהודים בעיר פץ' (בהונגרית: Zsidó mártírok emlékműve) ממוקמת בסמוך לתחנת הרכבת של העיר פץ'. היא הוקמה בשנת 2010 ביוזמה אזרחית לזכר הקורבנות היהודים שגורשו מהעיר ונרצחו בשואה במהלך מלחמת העולם השנייה.
הגירוש

המספר הכולל של המגורשים מפץ' לאושוויץ ב-4 ביולי 1944 נע בין 3,400 לבין 3,600. מספר יהודי פץ' – מתוארך לשנת 1900 – כלומר לתחילת המאה ה-20 הגיע ל-10 אחוזים מכלל האוכלוסייה בעיר. כמעט 90 אחוזים מהמגורשים לאושוויץ לא חזרו. יומיים לאחר הגירוש, ב־6 ביולי 1944, יצאו 1,170 יהודים מגטו מוהאץ' ו-1,180 יהודים מגטו בוניהד לאותם מחנות מוות בפולין. כל יום ראשון הראשון ביולי מאז 1946 הוא יום הזיכרון לחללי מחנות ההשמדה מפץ'.
קרן זיכרון

"קרן הזיכרון של פץ'" אספה מתרומות את 12 מיליון הפורינט, עלות הקמת האנדרטה. הפסל, שתוכנן על ידי האמן גאבור אילה, מסמל את התחנה האחרונה, את פתח קרון הרכבת אליה נכנסו וממנו יצאו. על האנדרטה היצוקה מבטון ומצופה בגרניט, צלליות הדמויות האנושיות החתוכות מסמלות את הקורבנות שעזבו את הרכבת כדי להשאיר את החלל מאחור. האנדרטה נחנכה ב-4 ביולי 2010 בהשתתפות שני הנשיאים משותפים של העמותה היהודית-נוצרית, ד"ר יוז'ף שווייצר שהיה הרב הראשי של פץ' וד"ר הארכיבישוף אסטריק וארסגי, ראש מנזר פאנונהאלמה.
הערות שוליים

↑  "Zsidók Pécs városából – 70 éve deportálták a város zsidóságát". Memento70.
↑  "Pécs nem tudta megmenteni zsidó közösségét". Múlt-kor történelmi magazin (בהונגרית). 2013-05-10.
↑  pécsma.hu (2010-07-04). "Emlékmű a pécsi áldozatokért". pecsma.hu (בהונגרית).
↑  Tamás, Pál. "Zsidó mártírok emlékműve". www.kozterkep.hu (בהונגרית).
↑  "A holokauszt pécsi áldozataiért | Mazsihisz". mazsihisz.hu (בהונגרית).
אלעד גבאי

אלעד גבאי (נולד ב-15 בנובמבר 1985) הוא כדורגלן עבר ישראלי ששיחק בעמדת המגן הימני וכיום מאמן קבוצת הנוער של בני יהודה.
קריירת מועדונים

גבאי נולד בראשון לציון. החל את הקריירה שלו בקבוצת הילדים של בני יהודה תל אביב בגיל שש כקיצוני ימני, שם התגלה כישרונו. בגיל 19 אמור היה לעלות לבוגרים של בני יהודה, אך מאמן בני יהודה דאז, ניצן שירזי, החליט להשאיל אותו לשנה ומחצה להפועל מרמורק מהליגה הארצית. במרמורק הציג יכולת גבוהה עם 10 בישולים ו-15 שערים. בתום תקופת ההשאלה שוחרר מבני יהודה וחתם, בקיץ 2006, בהפועל בני לוד לארבע שנים. בלוד עבר לשחק בעמדת המגן הימני וצבר 157 הופעות.
ב-2010 הסתיים חוזהו בלוד וגבאי עבר לעירוני קריית שמונה לשנתיים על תקן מגן מחליף לברק בכר. בתחילת העונה נפצע בכר, ולכן קיבל גבאי מקום בהרכב של רן בן שמעון. עד מהרה הפך לשחקן חשוב במערך של הקבוצה, שסיימה את העונה במקום החמישי ואף זכתה בגביע הטוטו.
בעונתו השנייה בקריית שמונה סייע לה לזכות בפעם השנייה ברציפות בגביע הטוטו, ובתום העונה זכה עם הקבוצה באליפות הראשונה בתולדותיה.
בעונת 2012/2013 העפיל עם קבוצתו לגמר גביע המדינה הראשון בתולדות המועדון. הוא פתח בהרכב במשחק הגמר, אך קבוצתו נכנעה להפועל רמת גן בדו-קרב בעיטות עונשין.
ב-11 ביוני 2013 חתם בקבוצת מכבי חיפה לארבע עונות. ב-25 ביולי 2013 ערך את הופעת הבכורה שלו בקבוצה, בניצחון 0–8 על חזר לנצ'ראן במסגרת מוקדמות הליגה האירופית. בעונתו הראשונה בקבוצה נאבק על מקומו בהרכב עם אייל משומר, ושותף ב-14 משחקי ליגה. בעונת 2014/2015 שותף ב-13 משחקי ליגה. ב-21 ביולי 2015 שוחרר ממכבי חיפה.
ב-6 בספטמבר 2015 חתם לעונה אחת עם אופציה לעונה נוספת בבית"ר ירושלים. ב-27 בספטמבר 2015, ערך גבאי הופעת בכורה במדי בית"ר ירושלים בניצחון 3-1 על הפועל כפר סבא. ב-22 בנובמבר 2015 כבש את שער הניצחון של בית"ר בניצחון 0–1 על הפועל עכו בדקה האחרונה של המשחק. גבאי אף נבחר לכדורגלן החודש בליגת העל בחודש זה.
ב-1 ביולי 2016 חתם בהפועל רעננה.
ב-3 ביוני 2017 חתם על חוזה בהפועל אשקלון.
ב-12 בספטמבר 2018 חתם על חוזה בהפועל פתח תקווה, אך בינואר שוחרר מהקבוצה.
ב-24 ביוני 2019 חתם במכבי יבנה.
נבחרת ישראל

יכולתו הטובה של גבאי הובילה לזימון בכורה לנבחרת ישראל הבוגרת, על ידי המאמן הלאומי אלי גוטמן. את הופעת הבכורה שלו בנבחרת ערך גבאי ב-29 בפברואר 2012, במשחק ידידות מול אוקראינה.
בשנים 2012–2013 ערך שש הופעות במדי הנבחרת הלאומית.
תארים

אליפות (1): 2011/2012
גביע הטוטו (2): 2010/11, 2011/12
הערות שוליים

↑  שלום אלבז, ‏ממרמורק לליגת העל: אלעד גבאי כבר לא אנונימי, באתר ONE‏, 2 בינואר 2012
↑  חוזר ללאומית אחרי שמונה שנים: אלעד גבאי חתם בהפועל פתח תקוה, באתר וואלה, 12 בספטמבר 2018
↑  שלומי והבה, אלעד גבאי חתם במכבי יבנה, באתר דאבל פס, 24 ביוני 2019
↑  אלעד גבאי - נתוני השחקן בנבחרת, באתר ההתאחדות לכדורגל בישראל
אנדראה דוביציוזו

אנדראה דוביציוזו (באיטלקית: Andrea Dovizioso, נולד ב-23 במרץ 1986) הוא רוכב מרוצי אופנועים איטלקי המתחרה כיום בסדרת ה-MotoGP, בקבוצת דוקאטי. בשנת 2004 זכה באליפות העולם בקטגוריית 125 סמ"ק.
משנת 2013 החל לרכב עבור קבוצת המפעל של דוקאטי וידוע גם בכינויו דזמו דובי.
קריירה > 125 סמ"ק / שתי פעימות

קדם 2001:
דוביציוזו נולד בעיירה פורלימפופולי. בשנת 2000 זכה באליפות איטליה בקטגוריית 125 סמ"ק.
2001: אפריליה
בשנת 2001 זכה באליפות אירופה באותה הקטגוריה ובמהלך אותה שנה ערך את הופעת הבכורה שלו בסבב אליפות העולם כשלקח חלק במירוץ שהתקיים במוג'לו, אך לא הצליח לסיים את המירוץ.
2002-2004: הונדה
בשנת 2002 החל להשתתף באופן סדיר בסבב העולמי כרוכב בקבוצת סקוט הונדה. את עונת הבכורה סיים במקום ה-16, כאשר הישג השיא היה המקום התשיעי שהושג בגרנד פרי בצרפת. בעונתו השנייה השיג 4 פודיומים ובסיומה התמקם במקום החמישי בטבלה. בשנת 2004 השיג חמישה ניצחונות ועוד שישה פודיומים, שהקנו לו את תואר האליפות.
קריירה > 250 סמ"ק / שתי פעימות

2005-2007: הונדה
בשנת 2005 עבר להתחרות בקטגוריית 250 סמ"ק וסיים את העונה במקום השלישי, כשהוא משיג חמישה פודיומים וזוכה בתואר רוקי העונה. שנה לאחר מכן ניצח בשני מרוצים וסיים 11 מרוצים נוספים על הפודיום. הוא נאבק על האליפות עד המירוץ האחרון בעונה, אך לבסוף הפסיד אותו לחורחה לורנסו. בשנת 2007 שוב ניצח שני מרוצים, נאבק על האליפות, אך סיים במקום השני אחרי לורנסו.
קריירה > (800 סמ"ק / ארבע פעימות) MotoGP > 2008-2011: הונדה

בספטמבר 2007 הודיע דוביציוזו על מעבר לסבב ה-Motogp. במירוץ הבכורה שלו סיים במקום הרביעי, כשהוא עוקף את ולנטינו רוסי בהקפה האחרונה. לאורך העונה סיים מספר פעמים במקום הרביעי והחמישי ואף הצליח להגיע לפודיום, כשסיים שלישי בגרנד פרי המלזי. בעקבות הישגיו, לקראת עונת 2009 עבר לרכב בקבוצת רפסול הונדה, הקבוצה הבכירה של היצרן. ביולי אותה שנה רשם את ניצחונו הרשון בסבב, כשניצח בגרנד פרי הבריטי.
עונת 2010 נפתחה בקצב טוב עבור דוביציוזו - בחמשת המרוצים הראשונים הגיע ארבע פעמים לפודיום ובשלב זה התמקם במקום השני בטבלת האליפות. במרוצים הבאים התקשה לשחזר את ההישגים ואיבד בהדרגה את המיקום. בחמשת המרוצים האחרונים הצליח להשיג שלושה פודיומים נוספים, כולל זינוק ראשון בקריירה מהפול פוזישן בגרנד פרי היפני. את העונה סיים במקום החמישי. גם עונת 2011 הייתה טובה עבור דוביציוזו, כאשר סיים ארבע פעמים במקום השני ושלוש פעמים במקום השלישי, ולמעט שני מרוצים לא ירד מהמקום החמישי. את העונה סיים במקום השלישי.
קריירה > (1000 סמ"ק / ארבע פעימות) MotoGP > 2012: ימאהה

בסיום עונת 2011 החליטה קבוצת רפסול על צמצום מספר הרוכבים בקבוצה משלושה לשניים. לדוביציוזו הוצע לעבור לאחת מקבוצות הבת של היצרן, אך הוא החליט לדחות את ההצעה ולהצטרף לקבוצת ימאהה טק3. במהלך העונה הצליח לסיים שש פעמים במקום השלישי ומספר דומה של פעמים במקום הרביעי.
קריירה > (1000 סמ"ק / ארבע פעימות) MotoGP > 2013-הווה: דוקאטי

באוגוסט 2012 הודיע ולנטינו רוסי על עזיבה של קבוצת דוקאטי וחזרה לימאהה ודוביציוזו נבחר להחליפו בדוקאטי. העונה הראשונה בקבוצה לא הייתה מוצלחת במיוחד עבורו והוא סיים אותה רק במקום השמיני, ללא שהשיג אפילו פודיום אחד. בעונתו השנייה בקבוצה הצליח לשפר את הישגיו וסיים במקום השלישי בגרנד פרי בארצות הברית ובמקום השני בגרנד פרי ההולנדי. בגרנד פרי היפני זינק מהפול פוזישן, לראשונה מאז שנת 2010. דוביציוזו זינק שוב מהפול פוזישן במירוץ פתיחת עונת 2015 אותו סיים במקום השני. פתיחת העונה הטובה המשיכה גם בארבעת המרוצים הבאים בהם סיים פעמיים שני ופעם אחת שלישי, אך נעצרה לאחר שנאלץ לפרוש משלושה מתוך ארבעת המרוצים הבאים. עד לסיום העונה הגיע עוד פעם אחת לפודיום, כשסיים את הגרנד פרי הבריטי במקום השלישי. את העונה סיים במקום השביעי. מאז עונת 2017 מציג דזמו דובי התקדמות בהבנת אופנוע הדזמוסדיצ'י כאשר הוא מסיים את עונות 2017, 2018 ו-2019 במקום השני, ההישג האישי הטוב ביותר בקטגוריה הבכירה.
עונת 2020 התחילה טוב, וזאת בגלל העקביות שהציג לעומת רוכבים אחרים, והוא אף ניצח באוסטריה. כל אלו מיקמו אותו בתחרות על האליפות עד אראגון, וזאת למרות שלדבריו לא הרגיש לגמרי בנוח באף מרוץ העונה. אלא שלקראת סוף השנה מרוץ ועוד מרוץ הוא היה מחוץ לפודיום ואיבד נקודות חשובות. לדבריו הדסמו דובי נחות השנה מאופנועים אחרים, ואף את היתרון שהיה להם בטופ ספיד הם איבדו לטובת הונדה וק.ט.מ שהתקרבו למהירויות האלו.
במהלך השנה ניהלו היצרן והרוכב משא ומתן בנוגע לחוזה של שנת 2021, היצרן רצה לחתוך משכרו 50% בגלל הקיצוצים שנובעים מקוביד 19 , וכן היו עוד אי הסכמות בנושאים שונים בין הרוכב ליצרן, עקב כך באוגוסט הודיע דובי שלא יתחרה בעונה הבאה עבור דוקאטי, ושלושה חודשים אחר כך, בסבב של ולנסיה בנובמבר, הודיע שבשנת 2021 הוא ייקח שנת שבתון. זאת על אף שהיו לדובי הצעות מכיוון אפריליה ואולי גם כרוכב מבחן של ימאהה, אך הוא בחר לא להתפשר וזאת כדי לחזור לפרויקט שמעניין אותו בשנת 2022.
הערות שוליים

↑  Dovizioso confirms MotoGP move,crash.net
↑  Official: Dovizioso to Repsol Honda, Crash.net
↑  Shock Donington win for Dovizioso, BBC.co.uk, 26 July 2009
↑  Andrea Dovizioso takes maiden pole at Japanese MotoGP, BBC.co.uk, 2 October 2010
↑  Andrea Dovizioso shuns Honda for Tech 3 Yamaha, Motorcyclenews.com, 8 October 2011
↑  Andrea Dovizioso and Ducati together beginning in 2013, MotoGP.com, 22 August 2012
↑  'Ducati put Dovizioso 'in queue' and assumed he would accept a 50% salary cut' - Pernat - Motorcycle Sports, https://www.motorcyclesports.net/, ‏2020-06-28 (באנגלית)
↑  Andrea Dovizioso will not stay at Ducati MotoGP team in 2021, www.motorsport.com (באנגלית)
↑  Dorna Sports, Dovizioso announces he's taking a sabbatical in 2021, www.motogp.com (באנגלית)
| --- | --- |
בקרת זהויות :  LCCN: no2019135245  VIAF: 4993156919257654970005   WorldCat (עם VIAF): 4993156919257654970005 
דוביציוזו בגרנד פרי צרפת (2014)
אמודאי אמריקני

| אמודאי אמריקני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: אמודאיים
סוג:: אמודאי
מין:: אמודאי אמריקני
שם מדעי
 Cinclus mexicanus ‏סווינסון, 1827
תחום תפוצה


אמודאי אמריקני (שם מדעי: Cinclus mexicanus) היא ציפור שיר קטנה ממשפחת האמודאיים החיה באמריקה הצפונית ואמריקה המרכזית מאלסקה עד לפנמה.
מאפיינים

אורכו של האמודאי 16.5 ס"מ ומשקלו 46 גרם. הוא בעל כסות נוצות חומה כהה עם פס שחור על העין ומקור דק הסולד מעלה. הוא בעל בליטת שומן בקצה נוצותיו העוזרת לו לצוף מעל המים בשחייתו בהם. רגלים ארוכות ועוזרות לו להיאחז בסלעים מעל ומתחת למים.
הוא חי באזורי פלגים מהירים ונהרות הרריים בהם הוא מחפש מזון בצלילה מתחת לזרמים. הוא נע בעזרת כנפיו במים ומחפש זחלי שפיריות, שעירי כנף ואפילו ראשנים ודגיגים. הוא יכול לצלול עד 10 שניות אך הוא פועל במהירות רבה מאוד ובמקרים רבים מוצא את מזונו.
האמודאי מקנן ליד הנהר והנקבה מטילה 2–4 ביצים.
תת-מינים

Cinclus mexicanus unicolor
Cinclus mexicanus mexicanus
Cinclus mexicanus dickermani
Cinclus mexicanus anthonyi
Cinclus mexicanus ardesiacus
הערות שוליים

↑  אמודאי אמריקני באתר הרשימה האדומה של IUCN
| --- | --- |
בקרת זהויות :  NLI: 987007286431405171 
ערך זה הוא קצרמרבנושא עופות. אתם מוזמנים לתרום לוויקיפדיה ו.
אמה מיני בויד

| --- | --- |

 לידה:  23 בנובמבר 1858 הארקאוויי, אוסטרליה 
 פטירה:  13 בספטמבר 1936 (בגיל 77) סנדרינגהאם, אוסטרליה 
 תחום יצירה:  ציור 
 
אמה מיני בויד (באנגלית: Emma Minnie Boyd‏; 23 בנובמבר 1858 – 13 בספטמבר 1936) הייתה אמנית אוסטרלית, חלק ממשפחת אמנים אוסטרלית, שהחלה עם אמה ובעלה ארתור.
ביוגרפיה > ראשית חייה

אמה מיני בויד, לבית בקט נולדה במלבורן ב-23 בנובמבר 1858. היא הייתה ילדתם השנייה של הוריה ויליאם ארתור בבקט ואמה מילס בקט. אמה מיני בויד נודעה בשמה השני "מיני" כדי לא לבלבל עם אמה. בזכות הונה של משפחת אמה, אמה מיני בויד חיה חיים נוחים מאוד עם משפחתה, שגדלה במלבורן. מגיל צעיר גילתה עניין באמנויות, ציור ורישום במיוחד. משפחתה איפשרה לה לצייר את דיוקנותיהם. הוריה היו במצב טוב ואוהדי אומנויות. הם עודדו את כישרונותיה והצליחו לתמוך בה ולהעניק לה ילדות מאושרת ומיוחסת. היא למדה בגלריה הלאומית של בית הספר ויקטוריה והציגה באופן קבוע בזמן הלימודים.
ביוגרפיה > נישואים

היא התחתנה עם ארתור מריק בויד בשנת 1886. הוא נולד בניו זילנד בשנת 1862 והיה בנו של קצין צבאי, הוא היה גם אמן שאפתן. משפחתו עברה למלבורן באמצע שנות השבעים, שם החל ארתור מריק בויד להתאמן כצייר, אך ללא אותה תמיכה משפחתית שקיבלה אשתו ממשפחתה. הם נפגשו בזמן שלמדו יחד בבית הספר לאמנות. למזלו של ארתור מריק בויד הוא התחתן עם בת למשפחה עשירה. הוריו לא היו מסוגלים לפרנס אותו כי קשה היה להתפרנס כאמן. משפחת אשתו הצליחו להעניק לזוג הצעיר וילדיהם את האמצעים להמשיך בקריירה באמנות.
לארתור ומיני נולדו חמישה ילדים, כל הילדים היו מעורבים באמנויות, כולל הלן שהפכה לציירת. לאחר נישואיה המשיכו אמה מיני וארתור מריק בויד לקבל תמיכה ממשפחתה. הם עברו לגור באחד מבתי המשפחה, שם החלו לגדל את משפחתם. כאישה שהייתה במצב טוב, היו לה מטפלות שעזרו לה עם הילדים והמשרתים שעזרו לה עם עבודות הבית. הדבר איפשר לה להמשיך לעבוד גם לאחר הקמת משפחה.
קריירה

אמה מיני בויד הייתה ציירת פורייה והציגה את עבודותיה לעיתים קרובות. היא הייתה אחת האומניות האוסטרליות המגוונות ביותר ועבודתה הייתה עשירה. היא הייתה בת זמנם של אמנים כמו ג'יימס קונדר, ארתור סטריטון, פרדריק מקובין וטום רוברטס ועבודותיה הוצגו לצד עבודתם. שני בני הזוג בויד הכירו את האמנים שעבדו בבית הספר היידלברג, אך לא היו מעורבים בפעילויות שיזם המוסד.
עבודתה הוצגה בתערוכות באירופה, שם היא בילתה עם ילדיה תקופה מסוימת בתחילת שנות 1890. אובדן ההשקעות המשפחתיות בהתרסקות הכלכלית במלבורן החזירה את אמה ובעלה למלבורן, שם היא לימדה סטודנטים לאמנות בסטודיו העירוני שלה.
עבודתה "מראה פנים עם דמויות", 1875 מראה את הכישרון שלה בצבעי מים. הציור צויר כשהייתה בת שש עשרה בלבד. זוהי תמונה של החיים באוסטרליה: "חלון מפרץ" גדול מוצל על ידי ברזל מגולוון האופייני לבתי אוסטרליה של התקופה. עיצוב הפנים נינוח, כשהחלון פתוח. צעיר יושב על אדן החלון לא ממש בתוך החדר או מחוצה לו, בת זוגו, צעירה יושבת בפנים ותופרת. מתוארת אווירה נינוחה עם קופסת התפירה המבולגנת ושני חתולים המשחקים ליד הכיסא. מערכת היחסים המרחבית של הגורים מחקה את יחסי הגבר והאישה. הוא מאיר על האווירה הנינוחה והנוהגים החברתיים שהיו חלק מהחברה הקולוניאלית באוסטרליה. אפילו בתקופה הוויקטוריאנית הסטנדרטים החברתיים והעיצוב לא היו קפדניים כמו בבריטניה.
היא ציירה ציורי נוף רבים של הבוש האוסטרלי. עבודות אלה היו פופולריות בקרב הציבור מכיוון שהנוף האוסטרלי הוא ייחודי למדי והוא ייצג תחושה של גאווה לאומית שהובילה להקמת הפדרציה בשנת 1901.
היא נפטרה בסנדררינגהם ב-13 בספטמבר 1936.
הערות שוליים

↑  Marjorie J. Tipping, Australian Dictionary of Biography, Canberra: National Centre of Biography, Australian National University
↑  Naill, Brenda (2002). the Boyds: a family biography. Melbourne: Melbourne University Press.
↑  Alexander, Jane (2004). Emma Minnie Boyd: 1858–1936. Mornington Peninsula Regional Gallery.
↑  Alexander, Jane (2004). Emma Minnie Boyd: 1858–1936. Mornington Peninsula Regional Gallery.
| --- | --- |
בקרת זהויות :  ADB: boyd-emma-minnie-5610  AGSA: 3005  DAAO: emma-minnie-boyd  ISNI: 0000 0001 1658 0749  LCCN: no89013819  NGV: 546  NLA: 36263676  Trove: 620266  ULAN: 500117150  VIAF: 63564243   WorldCat (עם VIAF): 63564243 
מיני בויד, מראה פנים עם דמויות
אנרי גסטו

| --- | --- |
אין תמונה חופשית
 לידה:  5 באפריל 1915 מונקו 
 פטירה:  15 ביולי 1995 (בגיל 80) 8th arrondissement of Marseille, צרפת 
 שם לידה:  Henri Jean Pascal Gastaut 
 ענף מדעי:  נוירולוגיה, נוירופיזיולוגיה, רפואה, epileptology 
 מקום לימודים:  אוניברסיטת אקס-מרסיי 
 מוסדות:  אוניברסיטת אקס-מרסיי  המוסד הלאומי לבריאות ומחקר רפואי 
 פרסים והוקרה:  מפקד בלגיון הכבוד  מפקד במסדר ההצטיינות הלאומי  מפקד במסדר הדקל האקדמי 
 
אנרי גסטו (בצרפתית: Henri Gastaut;‏ 15 באפריל 1915, מונקו - אפריל 1995), מרסיי היה נוירולוג צרפתי.
אנרי גסטו למד נוירולוגיה ונוירואנטומיה באוניברסיטת מרסיי. הוא סיים את לימודי הרפואה ב-1945 וב-1953 התמנה להיות מנהל המעבדות הנוירוביולוגיות. הוא מונה לפרופסור לפתולוגיה אנטומית ב-1954 ולמנהל המרכז האזורי לילדים אפילפטיים ב-1960. ב- 1967 מונה לדיקן בית הספר לרפואה באוניברסיטת מרסיי. ב-1973 הוקמה עבורו הקתדרה לנוירופיזיולוגיה קלינית, משרה בה החזיק עד פרישתו ב-1984.  מ-1957 עד 1968 הוא היה המזכיר הכללי של הליגה הבינלאומית נגד אפילפסיה